Justine Braisaz-Bouchet

Justine Braisaz-Bouchet, sünninimega Justine Braisaz (sündinud 4. juulil 1996 Albertville'is) on Prantsusmaa laskesuusataja. Olümpiavõitja (2022) 12,5 km ühisstardiga sõidus.

Alates 2010. aastate keskpaigast on Braisaz-Bouchet olnud üks kiiremaid laskesuusatajaid maailma karikasarja etappidel ja sõitnud regulaarselt parimaid sõiduaegu, eriti talvel 2021–2022. Kuid täpne laskmine tal sageli ei õnnestu.

2014. aasta jaanuaris, 17-aastaselt, osales Braisaz-Bouchet oma esimesel täiskasvanute võistlusel IBU karikasarjas ja võitis oma esimese MK-sarja etapi 17. detsembril 2017 Le Grand-Bornandi 15 km eraldistardiga sõidus. Olnud aastatel 2015–2017 Prantsusmaa teatenaiskonnaga kolm korda järjest maailma karikasarja poodiumil, võitis ta 2019. aastal Östersundis 15 kilomeetri suusatamises kolmanda kohaga oma esimese individuaalse MM-medali. Ta võitis 2018. aasta taliolümpiamängudel Pyeongchangis naiste teatesõidus koos Marie Dorin-Haberti, Anaïs Chevalieri ja Anaïs Bescondiga pronksmedali. 2022. aasta olümpial Pekingis tuli ta 12,5 km ühisstardiga sõidus olümpiavõitjaks norrakate Tiril Eckhoffi ja Marte Olsbu Røiselandi ees. Ta on teine ​​prantslanna, kes on võitnud laskesuusatamise individuaalvõistlusel olümpiamängudel kuldmedali, 16 aastat pärast Florence Baverel-Robertit, kes võitis 2006. aasta taliolümpiamängudel Torinos sprindi. 

2021.–2022. aasta maailma karikasarja lõpetas ta edukalt, mis võimaldas tal võita ühisstardiga sõidus väikese kristallgloobuse. Ta ei osalenud hooajal 2022–2023, kuna oli lapseootel. Hooajal 2023–2024 võistlustulle naasmist ilmestas Lenzerheides kolm võitu: sprindis, jälitussõidus ja ühisstardiga sõidus, mis võimaldas tal lõpetada 2023. aasta maailma karikasarja tipus.

 Maailma karikasarja etapivõidud 
 Individuaalselt
 Jrk-nr Kuupäev Võistluspaik Võistlusala1. 17. detsember 2017    Le-Grand-Bornand  12.5 km ühisstart 2. 5. detsember 2019   Östersund 15 km eraldistart3. 21. jaanuar 2022   Anterselva  15 km eraldistart 4. 20. märts 2022   Oslo 12.5 km ühisstart5. 14. detsember 2023   Lenzerheide 7,5 km sprint 6. 16. detsember 2023  Lenzerheide 10 km jälitussõit 7. 17. detsember 2023  Lenzerheide 12.5 km ühisstart8. 5. jaanuar 2024   Oberhof 7,5 km sprint  Võistkondlikult
 Jrk-nr Kuupäev Võistluspaik Võistlusala1. 24. jaanuar 2016   Anterselva Teatevõistlus 4x6 km (1)2. 7. jaanuar 2018   Oberhof Teatevõistlus 4x6 km (2)3. 2. detaember 2018   Pokljuka Segateatesõit (3)4. 19. jaanuar 2019   Ruhpolding Teatevõistlus 4x6 km (4)5. 25. jaanuar 2020   Pokljuka Segateatesõit (5)6. 5. detsember 2021   Östersund Teatevõistlus 4x6 km (6)7. 14. jaanuar 2022   Ruhpolding Teatevõistlus 4x6 km (7)8. 25. november 2023   Östersund Segateatesõit (8)

 (1) Anaïs Bescond, Anaïs Chevalier ja Marie Dorin-Habert
 (2) Anaïs Bescond, Anaïs Chevalier ja Célia Aymonier
 (3) Anaïs Bescond, Martin Fourcade ja Simon Desthieux
 (4) Julia Simon, Anaïs Bescond und Anaïs Chevalier
 (5) Quentin Fillon Maillet, Simon Desthieux ja Julia Simon
 (6) Anaïs Bescond, Anaïs Chevalier-Bouchet ja Julia Simon
 (7) Anaïs Chevalier-Bouchet, Chloé Chevalier ja Julia Simon
 (8) Quentin Fillon Maillet, Émilien Jacquelin ja Lou Jeanmonnot

 Välislingid 

 Justine Braisaz-Bouchet ROK-i veebilehel 
 Justine Braisaz-Bouchet IBU veebilehel 
 Justine Braisaz-Bouchet FIS-i veebilehel 
 Justine Braisaz-Bouchet Olympedia.org veebilehel 
 Justine Braisaz-Bouchet biathlon.com.ua veebilehel 


Kategooria:Prantsusmaa laskesuusatajad 
Kategooria:Sündinud 1996 
​